ദേ രാജുവേട്ടന് കടല് കാണാന് പോണൂ ഇന്സ്റ്റഗ്രാം യൂസേഴ്സിന്റെ ഇഷ്ട ടൂള് ആണ് റീല്സ്. നടനും നിര്മ്മാതാവുമായ പൃത്വിരാജിന്റെ ഭാര്യ സുപ്രിയ മേനോന് ഇന്സ്റ്രയില് പങ്കുവച്ച പുത്തന് റീല് വീഡിയോയാണ് സമൂഹ മാദ്ധ്യമങ്ങളിലെ ചര്ച്ചാവിഷയം. തന്റെ ആദ്യ റീല് ശ്രമങ്ങളില് ഒന്നാണ് സുപ്രിയ ആരാധകരുമായി പങ്കുവച്ചത്. വളരെ ആകര്ഷകമായൊരിടത്ത്, വെള്ളത്തിനു മുകളില് കോട്ടേജുകള്ക്കിടയിലൂടെ സൈക്കിളിംഗ് ചെയ്ത് പോകുന്ന പൃഥ്വിയെയാണ് റീലില് കാണാന് കഴിയുക. വീഡിയോയ്ക്ക് താഴെ ദേ രാജുവേട്ടന് കടല് കാണാന് പോണൂ എന്ന തരത്തിലുള്ള കമന്റുകളുമായി ആരാധകര് എത്തിയിട്ടുണ്ട്. ഷാജി കൈലാസ് സംവിധാനം ചെയ്യുന്ന കടുവയിലാണ് പൃഥ്വിരാജ് ഇപ്പോള് അഭിനയിച്ചുകൊണ്ടിരിക്കുന്നത്. എട്ടു വര്ഷം നീണ്ട ഇടവേളയ്ക്കു ശേഷം ഷാജി കൈലാസ് ചെയ്യുന്ന കടുവയുടെ രണ്ടാം ഷെഡ്യൂള് കഴിഞ്ഞ ദിവസം ആരംഭിച്ചിരുന്നു. ഏപ്രിലില് ചിത്രീകരണം തുടങ്ങിയെങ്കിലും കൊവിഡ് രണ്ടാം തരംഗത്തെ തുടര്ന്ന് ചിത്രീകരണം നിര്ത്തി വച്ചിരുന്നു. കടുവക്കുന്നേല് കുറുവച്ചന് എന്ന നായക കഥാപാത്രത്തെയാണ് പൃഥ്വിരാജ് അവതരിപ്പിക്കുന്നത്.